אקסל ויטסל

אקסל לורן אנגל לאמבר ויטסל (באנגלית: Axel Laurent Angel Lambert Witsel, נולד ב־12 בינואר 1989) הוא כדורגלן בלגי המשחק בעמדות הקשר והבלם באתלטיקו מדריד מהלה ליגה ובנבחרת בלגיה. ב-17 בספטמבר 2006, בגיל 17, ערך ויטסל את הופעת הבכורה שלו במדי הקבוצה מול פ.צ.בריסל כשהחליף את סטיבן דפור בדקה ה-89. כבר בגיל 18, בעונת 2007/2008 הפך לשחקן מרכזי בהרכב הקבוצה אשר בספיומה זכה על הקבוצה באליפות בלגיה. ב-13 ביולי 2011, חתם ויטסל בבנפיקה ליסבון בחוזה ל-5 שנים. ב-3 בספטמבר 2012, חתם ויטסל בזניט סנקט פטרבורג כשהוא חותם לחמש שנים בעסקה שהוערכה ב-40 מיליון אירו. את הופעת הבכורה ערך ב-14 בספטמבר כשעלה כמחליף נגד אחמט גרוזני. את שערי הראשונים במועדון כבש ב-30 בנובמבר בניצחון 2–4 על ספרטק מוסקבה. ב-16 בספטמבר 2014, במסגרת המחזור הראשון של עונת 2014/2015 בליגת האלופות, כבש ויטסל שער ב-2-2 של זניט נגד קבוצתו לשעבר, בנפיקה ליסבון. ב-3 בינואר 2017, לאחר שערך 122 הופעות ליגה במדי זניט בהן כבש 16 שערים, עבר ויטסל לסין וחתם בטיינג'ין קואנג'יאן הסינית. ב-4 במרץ 2017, ערך את הופעת הבכורה שלו בטיינג'ין קואנג'יאן בהפסד 2–0 לגואנגג'ואו R&F. כעבור שבוע כבש את השער הראשון אי פעם של המועדון בליגת העל הסינית במהלך תיקו 1–1 עם שאנגחאי שנחווה. ב-6 באוגוסט 2018, חזר ויטסל לאירופה וחתם בבורוסיה דורטמונד מהבונדסליגה לארבע שנים. ב -21 באוגוסט, כבש שער בהופעת הבכורה שלו בקבוצה כשעלה כמחליף במסגרת הגביע הגרמני והשווה את התוצאה ל-1-1, בהארכה, כבש גם את שער הניצחון וסייע לקבוצתו להעפיל לשלב הבא. ב-26 באוגוסט בהופעת הבכורה בבונדלסיגה, כבש גם את שער הבכורה בבונדסליגה בניצחון 1–4 על ר.ב. לייפציג. ב־23 ביוני 2022 חתם ויטסל במועדון הכדורגל אתלטיקו מדריד מהלה ליגה. ב-15 באוגוסט ערך הופעת בכורה בקבוצה, בניצחון 0–3 על חטאפה. לפני הופעת הבכורה של ויטסל במדי הנבחרת הבלגית הבוגרת, שיחק ויטסל בנבחרת עד גיל 21 ובשנת 2007 היה חלק מהנבחרת שהגיעה לחצי גמר אליפות אירופה בכדורגל עד גיל 21 - 2007. ב-26 במרץ 2008, ערך ויטסל את הופכת הבכורה שלו במדי הבנחרת הבוגרת במשחק ידידות מול מרוקו, נבחרת בלגיה הובסה 1–4 אבל ויטסל הוא זה שכבש את השער עבור הנבחרת הבלגית. השער הרשמי הראשון הגיע שלוש שנים מאוחר יותר, במסגרת מוקדמות יורו 2012 נגד אוסטריה. ב-13 במאי 2014, זומן ויטסל לסגל הנבחרת לקראת מונדיאל 2014, ואף פתח בהרכב הנבחרת במשחק הפתיחה של הטורניר בניצחון 1–2 נגד אלג'יריה. בלגיה הודחה בשלב רבע הגמר על ידי ארגנטינה. גם ביורו 2016 היה ויטסל חלק מסגל הנבחרת ואף כבש שער במהלך הטורניר בשלב הבתים נגד אירלנד במשחק שהסתיים בניצחון 0–3. בלגיה הודחה בשלב רבע הגמר על ידי נבחרת ויילס. ויטסל כבש פעמיים במוקדמות מונדיאל 2018 והיה חלק מהנבחרת שהגיעה עד למקום השלישי בתחרות כשהיא מודחת בשלב חצי הגמר על ידי האלופה צרפת. נכלל בסגל נבחרת בלגיה לטורניר מונדיאל 2022. נכלל בסגל נבחרת בלגיה לטורניר יורו 2024. אביו של ויטסל הוא ממוצא מרטיניקי. ביוני 2015 התחתן עם חברתו הרומנייה, רפאלה, ולהם שני ילדים. אליפות בלגיה: 2007/2008, 2008/2009 הגביע הבלגי: 2010/2011 הסופאר קאפ הבלגי: 2008, 2009 גביע הליגה הפורטוגלית: 2011/2012 אליפות הליגה הרוסית: 2014/2015 הגביע הרוסי: 2015/2016 הסופר קאפ הרוסי: 2015 הסופר קאפ הגרמני: 2019 הגביע הגרמני: 2020/2021 מקום שלישי במונדיאל: 2018 כדורגלן הבלגי הצעיר של השנה: 2007/2008 נעל הזהב הבלגית: 2008 מדיה וקבצים בנושא אקסל ויטסל בוויקישיתוף אתר האינטרנט הרשמי של אקסל ויטסל אקסל ויטסל, ברשת החברתית אקס (טוויטר) אקסל ויטסל, ברשת החברתית אינסטגרם אקסל ויטסל, סרטונים בערוץ היוטיוב אקסל ויטסל, באתר Transfermarkt אקסל ויטסל, באתר Soccerway אקסל ויטסל, באתר BDFutbol אקסל ויטסל, באתר WorldFootball.net אקסל ויטסל, באתר National Football Teams אקסל ויטסל, באתר FootballDatabase.eu אקסל ויטסל, באתר ESPN Axel Witsel tekent voor vijf jaar bij Benfica, Site-Sportmagazine-NL, ‏13 ביולי 2011 Витсель едет в Петербург! - новости на официальном сайте ФК Зенит, fc-zenit.ru (ב־) העברות בעולם, 3.1: ריאל בעקבות עלי, ויטסל חתם בטיאנג'ין, באתר וואלה, 3 בינואר 2017 Axel Witsel to join Borussia Dortmund from Tianjin Quanjian, Sky Sports https://twitter.com/belreddevils/status/737693491627720705, Twitter Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית) Mondial 2018 - France Belgique: Axel Witsel, l'autre Antillais endiablé, Outre-mer la 1ère (ב־) Axel Witsel en très charmante compagnie - La DH, web.archive.org, ‏1 באוגוסט 2017